مبخوت
عجب تاكل لحم من لحم ذرعانك
ومناره آنه جنت لمن تريد اصيح
صح توكف بصفي من ترفع آذانك
بس بنياني ثابت ما يهزه الصوت
أخاف ايطيح كَبل الصوت بنيانك
جنت اعصف عصف لمن يمسك ضيم
وانت بيا عصف صفكَن جنحانك ؟
بس اذكر صفكَن مو مره لا مرات
من ضميت راسك وصط رضعانك !!!
وجنت بركان اثوراً وانت تعرف زين
وأنه شجم مره اطفي بروحي بركانك
عجب من ما شفت شميت أكو دخان
أركضت بيدك عليه وترمي نيرانك
أحذرنك وأحذرك وأحذر ولتكَول
ما كَتلي ! واكَلك وصي جيرانك
اذا لا سامح الله اجسريت !! مبخوت
ما اخلي اليضل ينفخ بدخانك
ما اخلي اليضل ينفخ بدخانك
الشاعر سامان الخفاجي
عدل سابقا من قبل العقرب العراقي في السبت نوفمبر 08, 2008 3:12 am عدل 1 مرات